[{"text_idx": "#000000", "text": "Rohepo\u0308o\u0308rde trendid ja stsenaariumid Eestis"}, {"text_idx": "#000001", "text": "Uurimissuund ka\u0308sitleb nii rohepo\u0308o\u0308rde vo\u0303imalikku majanduslikku kui ka sotsiaalset mo\u0303ju, tuues esile suurimad haavatavused. Millised alternatiivsed stsenaariumid vo\u0303ivad Eestit rohepo\u0308o\u0308rde ka\u0308igus ees oodata? Kuidas vo\u0303ib rohepo\u0308o\u0308rde ka\u0308igus muutuda arusaam konkurentsivo\u0303imelisest a\u0308rikeskkonnast?"}, {"text_idx": "#000002", "text": "Euroopa Komisjoni teatis 11. detsembrist 2019 u\u0308tleb, et rohepo\u0308o\u0308re peab samaaegselt:\u2013 viima kasvuhoonegaaside heite vastavusse looduse sidumisvo\u0303imega;\u2013 suurendama Euroopa majanduse konkurentsivo\u0303imet;\u2013 kaitsma, sa\u0308ilitama ja suurendama EL-i looduskapitali;\u2013 kaitsma kodanike tervist ja heaolu keskkonnaga seotud ohtude ja mo\u0303jude eest ning\u2013 olema o\u0303iglane ja kaasav."}, {"text_idx": "#000003", "text": "Su\u0308sinikuheite piisavalt kiires tempos va\u0308hendamise vo\u0303imalusi Eestis on viimastel aastatel u\u0308ksjagu analu\u0308u\u0308situd, kuid ja\u0308tkuvalt on mitmeid po\u0303himo\u0303ttelisi ku\u0308simusi. Kas rajada Eestisse tuumajaam vo\u0303i mitte, kui palju metsa raiuda, kas kasutamata maavarasid kaevandada vo\u0303i mitte? Suur ta\u0308htsus rohepo\u0308o\u0308rde eesma\u0308rkide saavutamise seisukohast on na\u0308iteks valglinnastumisel ja isiklikul autol po\u0303hineval liikuvuskorraldusel \u2013 kas need trendid ja\u0308tkuvad vo\u0303i o\u0303nnestub neid u\u0308mber po\u0308o\u0308rata?"}, {"text_idx": "#000004", "text": "Rohepo\u0308o\u0308re muudab ettevo\u0303tete a\u0308rimudeleid ja sellega ka ootusi ettevo\u0303tluskeskkonnale. Teravalt kerkib ka ku\u0308simus, kuidas ja millega ta\u0308ita majanduses see tu\u0308himik, mis tekib ja\u0308tkusuutmatute a\u0308rimudelitega ettevo\u0303tete turult va\u0308ljumisest. To\u0303ena\u0308oliselt vajame ringmajandust soosivaid regulatsioone, head juurdepa\u0308a\u0308su rohemajanduse jaoks kriitilistele toormetele, andmete turvalist jagamist vo\u0303imaldavat digitaristut jpm. Rohepo\u0308o\u0308rde arenguseires otsitakse vastust ku\u0308simusele, kuidas vo\u0303ib arusaam konkurentsivo\u0303imelisest ettevo\u0303tluskeskkonnast rohepo\u0308o\u0308rde ka\u0308igus muutuda. Millised uued tegurid omandavad vo\u0303tmeta\u0308htsuse?"}, {"text_idx": "#000005", "text": "Eelnevaga on seotud rohepo\u0308o\u0308rde laiem u\u0308hiskondlik mo\u0303ju ja surve ebavo\u0303rdsuse kasvuks, kui u\u0308hiskond jaguneb rohepo\u0308o\u0308rde tulemusel vo\u0303itvates ja kaotavates sektorites ja ettevo\u0303tetes tegutsejateks. Keskkonnamo\u0303ju lu\u0308litamine toodete ja teenuste hindadesse kergitab hinnataset ja vo\u0303ib po\u0303hjustada toimetulekuraskusi. Kuidas jagada rohepo\u0308o\u0308rde hinna maksmist o\u0303iglaselt eri u\u0308hiskonnagruppide vahel? Kuidas muuta rohepo\u0308o\u0308re va\u0308a\u0308rtust loovaks ka nende inimeste jaoks, kes on mures igapa\u0308evase toimetuleku pa\u0308rast?"}, {"text_idx": "#000006", "text": "Uurimissuund ka\u0308sitleb keskseid valikuid rohepo\u0308o\u0308rde edasisel elluviimisel ning analu\u0308u\u0308sib, millised alternatiivsed stsenaariumid rohepo\u0308o\u0308rde elluviimiseks Eestis erinevate valikute vo\u0303i nende kombinatsioonide korral kujunevad."}, {"text_idx": "#000007", "text": "La\u0308htudes eelpoolnimetatud Euroopa Komisjoni teatises toodust, ka\u0308sitletakse iga stsenaariumi puhul:"}, {"text_idx": "#000008", "text": "vo\u0303imalikku mo\u0303ju ettevo\u0303tluskeskkonnale ja majanduse konkurentsivo\u0303imele;vo\u0303imalikku mo\u0303ju Eesti loodusressursside kasutamisele optimaalse kasutustaseme seisukohast ninglaiemat u\u0308hiskondlikku mo\u0303ju: tulujaotusele, ebavo\u0303rdsusele jne."}, {"text_idx": "#000009", "text": "Vene-Ukraina so\u0303ja pikaajalised mo\u0303jud Eestile"}, {"text_idx": "#000011", "text": "Uuring: Eesti majanduse veduriks vo\u0303ib saada kuus tehnoloogiavaldkonda\nEASi ja KredExi u\u0308hendasutuse tellimusel koosto\u0308o\u0308s Arenguseire Keskuse ja erivaldkondade ekspertidega valminud uuring toob va\u0308lja kuus su\u0308vatehnoloogia valdkonda, kus Eestil on suurim potentsiaal nii teadus- ja arendustegevuses kui ka tootmises."}, {"text_idx": "#000012", "text": "EASi ja KredExi u\u0308hendasutuse tellimusel koosto\u0308o\u0308s Arenguseire Keskuse ja erivaldkondade ekspertidega valminud uuring toob va\u0308lja kuus su\u0308vatehnoloogia valdkonda, kus Eestil on suurim potentsiaal nii teadus- ja arendustegevuses kui ka tootmises."}, {"text_idx": "#000013", "text": "Raport: Iduettevo\u0303tetel tasub vaadata rakutu\u0308vede digitaliseeritud arendamise suunas\nRaport: Eesti ettevo\u0303tetel on potentsiaali osaleda globaalses kiibia\u0308ris\nRaport: Vesinikutehnoloogiad saavad Eestile tuua suurt majanduslikku kasu, aga eeldavad mahukaid investeeringuid\nVaata ja\u0308rele arenguseire rohekonverentsi \u201cMis ootab Eestit rohepo\u0308o\u0308rde ka\u0308igus?\u201d"}, {"text_idx": "#000014", "text": "6. juunil tutvustas Arenguseire Keskus va\u0308rskelt valminud raportit \u201cRohepo\u0308o\u0308rde trendid ja stsenaariumid Eestis\u201d."}, {"text_idx": "#000015", "text": "Rohepo\u0308o\u0308rdele laia u\u0308hiskondliku toetuse kindlustamine on suur va\u0308ljakutse nii Eestis kui mujal maailmas. Rohepo\u0308o\u0308ret na\u0308hakse ebavo\u0303rdsuse suurendaja, hinnataseme kergitaja ning konkurentsivo\u0303ime langetajana. Teisalt kiirendab rohepo\u0308o\u0308re tehnoloogilist arengut ja toob globaalsel turul kaasa suuri majanduslikke vo\u0303imalusi. Kes vo\u0303idavad rohepo\u0308o\u0308rde tulemusel ning kes ja\u0308a\u0308vad kaotajateks? Kuidas teha nii, et keegi ei kaotaks?"}, {"text_idx": "#000016", "text": "Rohepo\u0308o\u0308rdele laia u\u0308hiskondliku toetuse kindlustamine on poliitikakujundajate suur va\u0308ljakutse nii meil kui mujal. U\u0308lesande muudab keerulisemaks see, et rohepo\u0308o\u0308re kui termin on raskesti arusaadav, samuti asjaolu, et keskkonnakahju lu\u0308litamine toodete ja teenuste hindadesse suurendab elukallidust."}, {"text_idx": "#000018", "text": "Soovid pu\u0308sida kursis maailma ja Eesti suundumustega? Kord kuus saadame uudiskirja tellijatele ilmunud uuringud, raportid, blogipostitused. Uudiskirjas tutvustame ka trendiraporti \u201cPikksilm\u201d uusi artikleid, mis keskenduvad po\u0303hjalikumalt mo\u0303nele olulisele suundumusele."}]